wickkiey/tamil-wikipedia-chunked huggingface dataset:
# சூர்ய கிரண்

## வரலாறு

1940களின் பிற்பகுதியில், இந்திய விமானப்படை சிறப்பு சந்தர்ப்பங்களில் வானூர்திக் கலைக் காட்சிகளை நிகழ்த்தும் ஒரு காட்சி விமானப் படைப்பிரிவைக் கொண்டிருந்தது. மார்ஷல் அர்ஜன் சிங் தலைமையில் செயல்பட்ட இக்குழு ஆக்கர் அண்டர் விமானங்களை பயன்படுத்தியது. 1947 ஆம் ஆண்டில் இந்தியாவின் சுதந்திர தினத்தை முன்னிட்டு நூற்றுக்கும் மேற்பட்ட விமானங்களை கொண்ட ஒரு சாகச நிகழ்ச்சியை இந்த குழு வழிநடத்தியது. 1982 ஆம் ஆண்டில் இந்திய விமானப்படையின் பொன்விழா ஆண்டில், பல்வேறு படைப்பிரிவுகளில் இருந்து தேர்ந்தெடுக்கப்பட்ட போர் விமானிகள் *லைட்னிங் தண்டர்போல்ட்ஸ்* என்ற வானூர்திக் கலைக் குழுவை உருவாக்க நியமிக்கப்பட்டனர். நீல மற்றும் வெள்ளை நிற அண்டர் விமானங்களை பறக்கவிட்ட இந்த குழு 1989 வரை வானூர்திக் கலைக் காட்சிகளை நிகழ்த்தியது.
எச்ஜேடி-16 கிரண் விமானத்தை பயன்படுத்தியது.]]
சூர்ய கிரண் வானூர்தி செயல்விளக்கக் கலைக் குழு 1996 ஆம் ஆண்டில் உருவாக்கப்பட்டது. இது இந்திய விமானப்படையின் ஒரு பகுதியாக கருநாடக மாநிலத்தில் உள்ள பீதர் விமானப்படை நிலையத்தை தலமாக கொண்டு உருவாக்கப்பட்டது. இந்தக் குழு 1996 முதல் 2011 வரை எச்.ஏ.எல். எச்ஜேடி-16 கிரண் விமானத்தை பயன்படுத்தியது. 1996 ஆம் ஆண்டில் நடைபெற்ற விண்வெளி பாதுகாப்பு கண்காட்சியான ஏரோ இந்தியா க்கு முன்னதாக விங் கமாண்டர் குல்தீப் மாலிக்கின் கீழ் இந்த குழு உருவாக்கப்பட்டது. ஆரம்பத்தில் நான்கு விமானங்களை கொண்டு சாகசங்களை செய்த இக்குழு, மே 1996 இல் ஆறு விமானங்களை பயன்படுத்தத் தொடங்கியது.  
1998 ஆம் ஆண்டில் விங் கமாண்டர் ஏ. கே. முர்கையின் தலைமையின் கீழ், இந்தக் குழு ஒன்பது விமான அமைப்பாக விரிவடைந்தது. இந்த அமைப்பு செங்கோட்டையில் நடந்த சுதந்திர தின கொண்டாட்டங்களின் போது முதல் முறையாக பொதுமக்களுக்கு காட்சிப் படுத்தப்பட்டது. இந்தக் குழு 2015 ஆம் ஆண்டு முதல் ஆக் விமானங்களை பயன்படுத்தி வருகிறது. இந்த விமானங்களில் பிரகாசமான இளஞ்சிவப்பு மற்றும் வெள்ளை வர்ணங்கள் பூசப்பட்டுள்ளது. வண்ண புகைகளை உருவாக்க மறுவடிவமைக்கப்பட்ட எரிபொருள் தொட்டிகளில் டீசல் எரிபொருளுடன் வண்ண சாயம் கலக்கப்படுகின்றன.  
இந்த குழுவில் 13 விமானிகள் உள்ளனர். இந்த விமானிகள் வருடத்திற்கு இரண்டு முறை செயல்முறை தேர்வுக்கு உட்படுத்தப்படுகிறார்கள், மேலும் மூன்று ஆண்டு காலத்திற்கு பணியாற்ற தேர்ந்தெடுக்கப்படுகிறார்கள். விமானிகளைத் தவிர, குழுவில் ஒரு விமானத் தளபதி, ஒரு நிர்வாகி மற்றும் விமானத்தின் பராமரிப்பு மற்றும் சேவைக்கான தொழில்நுட்ப அதிகாரிகள் உள்ளனர்.
# சூர்ய கிரண்

## சம்பவங்கள்

- 18 மார்ச் 2006 அன்று பீதர் அருகே பயிற்சியில் ஈடுபட்டிருந்தபோது, அணியின் கிரண் விமானம் விபத்துக்குள்ளானதில், விமானிகள் விங் கமாண்டர் தீரஜ் பாட்டியா மற்றும் சுகுவாட்ரன் லீடர் ஷைலேந்தர் சிங் ஆகியோர் கொல்லப்பட்டனர்.
- 23 திசம்பர் 2007 அன்று, குழுவின் கிரண் விமானம் பிஜு பட்நாயக் விமான நிலையத்தில் தரையிறங்கும் போது விபத்துக்குள்ளான போது விமானி லேசான காயங்களுடன் தப்பினார்.
- 21 சனவரி 2011 அன்று, விங் கமாண்டர் ஆர். எஸ். தலிவால் கர்நாடகாவின் பெல்லுரா கிராமத்திற்கு அருகே காலை 8:45 மணிக்கு ஒரு பயிற்சியின் போது ஏற்பட்ட விபத்தில் படுகாயமடைந்து பின்னர் இயற்கை எய்தினார்.
# பிரான்பற்று

<templatestyles src="Module:Infobox/styles.css"></templatestyles>
**பிரான்பற்று** அல்லது **பிரான்பத்தை** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது சண்டிலிப்பாய் பிரதேச செயலாளர் பிரிவில் அமைந்துள்ளது. இது மானிப்பாயிற்கு வடக்கே சுமார் 5 கிலோமீட்டர் தூரத்தில் அமைந்துள்ளது.
# பிரான்பற்று

## வழிபாட்டுத் தலங்கள்

- பிரான்பற்று பெரியவளவு முருகமூர்த்தி ஆலயம்
- பிரான்பற்று ஆலம்பதி ஸ்ரீ முத்துமாரியம்மன் தேவஸ்தானம்
- பிரான்பற்று புளியடி அம்மன் ஆலயம்
- பிரான்பற்று முல்லையடி ஞானவைரவர் ஆலயம்
- பிரான்பற்று இலுப்பையடி பைரவர் ஆலயம்
- பிரான்பற்று லிங்க வைரவர் ஆலயம்
- பிரான்பற்று சூரிய வைரவர் ஆலயம்
# வைசாலி காசரவள்ளி

**வைசாலி காசரவள்ளி** (*Vaishali Kasaravalli*-12 ஏப்ரல் 1952- செப்டம்பர் 2010) ஒரு புகழ்பெற்ற கன்னட நடிகை, தொலைக்காட்சி தொடர் இயக்குநர் மற்றும் ஆடை வடிவமைப்பாளர் ஆவார்.
# வைசாலி காசரவள்ளி

## இளமை

1952ஆம் ஆண்டு ஏப்ரல் 12 ஆம் தேதி குல்பர்காவில் நாடக ஆர்வலர் பெற்றோர்களான சிதகோபி மற்றும் நிர்மலா ஆகியோருக்கு மகளாகப் பிறந்தார். இவர் இளங்கலைப் பட்டம் பெற்றார் .
# வைசாலி காசரவள்ளி

## தொழில் வாழ்க்கை

### நடிகை

வைசாலி, பி. வி. கராந்த் என்பவரால் நாடகத் துறையில் அறிமுகமானார். இவரது குடும்பம் பெங்களூருக்குக் குடிபெயர்ந்த பிறகு, ஹயவதனா, ஜோகுமாரசுவாமி, மிட்சம்மர் நைட்ஸ் ட்ரீம், நாடககாரனா ஷ்தனெயல்லி ஆரு பத்ரகலு மற்றும் பல நாடகங்களில் நடித்தார். சேவந்தி பிரசங்காவை இயக்கினார். மராத்தி மற்றும் இந்தியில் இருந்து பல உன்னதமான படைப்புகளை மொழிபெயர்த்தார்.  
இவர் *யாவ ஜன்மத மைத்ரி* என்ற திரைப்படத்தின் மூலம் திரையுலகில் அறிமுகமானார். இதைத் தொடர்ந்து 1972-இல் *பேராசிரியர் ஹுச்சுராயா* என்ற திரைப்படத்தில் நடித்தார். இவரது பிரபலமான திரைப்படங்கள் அக்ரமானா, யாரிகு ஹெல்பெடி, கிட்டு புட்டு, *குபி மட்டு இயாலா*, அங்கையல்லி அப்சாரே, க்ரௌர்யா, ஹோம்பிசிலு, சுவாமி, தபரனா காத்தே, ஷீரா சாகரா, அனுகோலக்கோபா கந்தா, அசெகோபா மீசெகோபா, மூரு தாரிகலு, மகாதசோஷி சரண பசவா, சந்திரமுகி பிரணசகி, பஞ்சாரதா கிலி, ஹூவோந்து பெக்கு பல்லிகே, விக்னேஸ்வரன வாகனா, சங்கர் குரு, பாலிதம்ஷா, பரிவர்த்தனா, ஸ்பர்ஷா, நிகதா, கணேசனா மதுவே, கௌரி கணேஷா, தவருமனே உடுகோரே, எண் 73 சாந்தினிவாச, மற்றும் பல. கிரிஷ் காசரவள்ளி இயக்கிய ஆக்ரமானாவில் முன்னணி கதாநாயகியாக நடித்ததன் மூலம் இவர் விருதுகளையும், சிறந்த நடிகைக்கான மாநில அரசின் விருதையும் வென்றார்.  
நம்ம நம்மள்ளி, காசா முஷூர் சரோஜா, மால்குடி டேஸ், க்ஷமய தரிட்ரி, மாயாம்ருகா, மான்வந்தரா, சாதனே உள்ளிட்ட பல தொலைக்காட்சித் தொடர்களிலும் வைசாலி நடித்தார். டி. எஸ். நாகாபரணா இயக்கிய நம்ம நம்மள்ளி தான் இவர் நடித்த தொடர்களில் முதலாவது ஆகும்.
# வைசாலி காசரவள்ளி

## திரைப்படங்கள்

<div>
- 1972 யாவ ஜன்மத மைத்ரி (நடிகை)
- 1972 சுபத்ரா கல்யாணம் (நடிகை)
- 1974 பேராசிரியர் ஹுச்சுராயா (நடிகை)
- 1974 எரடு கனசு (நடிகை)
- 1974 பூட்டயனா மகா அய்யு (நடிகை)
- 1974 பங்காரடா பஞ்சாரா (நடிகை)
- 1976 ஃபலிதம்ஷா (நடிகை)
- 1976 பரிவர்த்தனே (நடிகை)
- 1977 கிட்டு புட்டு (நடிகை-கௌரி)
- 1978 சந்தர்பா (ஒலி இணைப்பு கலைஞர்)
- 1978 சங்கர் குரு (நடிகை)
- 1978 ஹோம்பிசிலு (நடிகை-டாக்டர் வசந்தி)
- 1978 கீஜகனா கூடு (ஒலி இணைப்பு கலைஞர்)
- 1980 வாத்சல்ய பாத்தா (ஒலி இணைப்பு கலைஞர்)
- 1980 அக்ரமானா (நடிகை)
- 1982 மானசா சரோவரா (நடிகை)
- 1983 அன்வேஷனே (ஒலி இணைப்பு கலைஞர்)
- 1984 விக்னேஸ்வரா வாஹனா (நடிகை)
- 1985 மாருதி மஹிமே (நடிகை)
- 1985 மமத்தியா மாடிலு (நடிகை)
- 1986 ஹென்னி நினகேனு பந்தனா (நடிகை)
- 1988 சிரஞ்சீவி சுதாகர் (நடிகை)
- 1988 தபரனா காத்தே (நடிகை)
- 1988 மகாதசோஹி ஷரனா பசவா (நடிகை)
- 1988 கதினா பென்கி (நடிகை)
- 1989 மானே (டப்பிங் கலைஞர்)
- 1989 பங்காரடா படுகு (நடிகை)
- 1990 ஸ்ருதி (நடிகை)
- 1990 ஹோசா ஜீவனா (நடிகை)
- 1990 கணேசனா மதுவே (நடிகை-சத்தியபாமா/கணேசாவின் தாய்)
- 1990 அபிமன்யு (நடிகை)
- 1990 ஆசெகோப்பா மீசெகோப்பா (நடிகை)
- 1991 தவருமனே உடுகோர் (நடிகை)
- 1991 ரெடிமேட் காண்டா (நடிகை)
- 1991 மங்கள்யா (நடிகை)
- 1991 கல்யாண மந்தபா (நடிகை)
- 1991 கௌரி கல்யாணம் (நடிகை)
- 1991 கௌரி கணேஷா (நடிகை-சந்திரமௌலி அம்மா)
- 1992 அமரா பிரேமா (நடிகை)
- 1992 குபி மட்டு இயாலா (நடிகை, ஆடை அலங்காரம்)
- 1992 ஷீரா சாகரா (நடிகை)
- 1992 ஹடமாரி ஹென்னு கிலாடி காண்டு (நடிகை)
- 1992 குண்ட ராஜ்ய (நடிகை)
- 1992 விநாயகர் சுப்பிரமணிய (நடிகை)
- 1992 பெல்லியப்பா பங்காரப்பா (நடிகை)
- 1992 அக்னி பஞ்சாரா (நடிகை)
- 1993 நானேண்டு நிம்மவனே (நடிகை)
- 1993 மணிகண்டனா மஹிமே (நடிகை)
- 1993 கடம்பரி (நடிகை)
- 1993 ஹூவண்டு பெக்கு பாலிஜ் (நடிகை)
- 1993 அனுராகடா அலெகலு (நடிகை)
- 1993 அங்கையல்லி அப்சரே (நடிகை)
- 1994 யாரிகு ஹெல்பெடி (நடிகை)
- 1995 நிகத்தா (நடிகை)
- 1995 ஹோசா படுகு (நடிகை)
- 1996 சவுபாக்யா தேவதே (நடிகை)
- 1996 ஹலோ டாடி (நடிகை)
- 1996 அமெரிக்கா அமெரிக்கா (திரைப்படம்)
- 1996 க்ரௌர்யா (இணை இயக்குநர், ஆடை வடிவமைப்பு)
- 1997 தாய் சாஹேபா (ஆடை வடிவமைப்பு)
- 1997 பிரேமா ராகா ஹது கேலதி (நடிகை)
- 1997 கலவீடா (திரைப்படம்)
- 1999 சந்திரமுகி பிரணசாகி (நடிகை)
- 2000 ஸ்ரீரஸ்து சுபமஸ்து (நடிகை)
- 2000 பிரீமியர் (நடிகை)
- 2002 தீபா (கோஸ்டுமியா)
- 2003 பாஞ்சாலி (நடிகை)
- 2003 தவறான எண் (படம்)
- 2006 சவிரா மெட்டிலு (நடிகை)
- 2007 எண் 73, சாந்தி நிவாசா (நடிகை-சீதாதேவி)
- 2007 நயீ நேரலு (ஒலி இணைப்பு கலைஞர்)
- 2010 கனசெம்போ குடுரையநேரி (கோஸ்டுமெய்)
</div>
# வைசாலி காசரவள்ளி

## திரைப்படங்கள்

### இயக்குநர்

வைசாலி 'முட்டினா தோரணா' மற்றும் 'மூடலா மானே' போன்ற பிரபலமான கன்னடத் தொலைக்காட்சி தொடர்களை இயக்கியுள்ளார்.
# வைசாலி காசரவள்ளி

## திரைப்படங்கள்

### ஆடை வடிவமைப்பாளர்

காசரவள்ளி தனது கணவரின் திரைப்படங்களான பானாடா, வேசா, மானே, *குபி மாது இய்யாலா*, *க்ரௌர்யா*, *தாய் சாஹேபா* (1998-இல் தேசிய விருது), தீபா மற்றும் *கனசெம்பா குடுரையநேரி* போன்ற படங்களில் ஆடை வடிவமைப்பாளராகப் பணியாற்றினார்.
# வைசாலி காசரவள்ளி

## விருதுகள்

வைசாலி பல விருதுகளைப் பெற்றார்.  
- நடிப்புக்கான மாநில விருது (அக்ரமானா)
- ஆடை வடிவமைப்புக்கான தேசிய விருது (தாய் சஹேபா)
- மாநில சிறந்த துணை நடிகை (பாலிதம்ஷா)
- நாடக அகாடமி விருது மற்றும் ராஜ்யோத்சவ விருது.
# வைசாலி காசரவள்ளி

## அரசியல்

வைசாலி 90களின் பிற்பகுதியில் அரசியலில் இருந்தார். 1996ஆம் ஆண்டு பெங்களூர் மாநகராட்சித் தேர்தலில் லோக் சக்தி கட்சியிலிருந்து போட்டியிட்டார். முதலமைச்சர் இராமகிருஷ்ண மகாபலேஷ்வர் தீவிர ரசிகையாக இருந்தார்.  
}}
# தெக்கினீசியம்(IV) புரோமைடு

**தெக்கினீசியம்(IV) புரோமைடு** (*Technetium(IV) bromide*) என்பது TcBr<sub>4</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். பழுப்பு நிறத்தில் காணப்படும் இத்திண்மம் தண்ணீரில் மிதமாகக் கரையும்.
# தெக்கினீசியம்(IV) புரோமைடு

## தயாரிப்பு

உயர் வெப்பநிலையில் தெக்கினீசியத்தையும் புரோமினையும் சேர்த்து வினைபுரியச் செய்தால் தெக்கினீசியம்(IV) புரோமைடு உருவாகிறது.
::Tc + 2 Br<sub>2</sub> → TcBr<sub>4</sub>
# தெக்கினீசியம்(IV) புரோமைடு

## கட்டமைப்பு

தெக்கினீசியம்(IV) புரோமைடு சேர்மம் ஒன்றோடொன்று இணைக்கப்பட்ட TcBr<sub>6</sub> எண்முகங்கள் கொண்ட ஒரு கனிம வேதியியல் பலபடியாகும். எக்சு-கதிர் படிகவியல் ஆய்வுகள் மூலம் இது சரிபார்க்கப்பட்டுள்ளது. பிளாட்டினம்(IV) புரோமைடு மற்றும் ஓசுமியம்(IV) புரோமைடு ஆகியவை இதே மாதிரியான கட்டமைப்புகளை ஏற்றுக்கொள்கின்றன.
# சாரங் காட்சிக் குழு

**சாரங்** என்பது இந்திய வான்படையின் உலங்கு வானூர்தி செயல்விளக்கக் கலைக் குழு ஆகும். இந்தக் குழு மாற்றியமைக்கப்பட்ட ஐந்து எச்.ஏ.எல். துருவ் உலங்கு வானூர்திகளை பயன்படுத்துகின்றது. இந்த பிரிவு தமிழ்நாட்டின் கோயம்புத்தூர் அருகே உள்ள சூலூர் விமான படை நிலையத்தை தளமாக கொண்டு செயல்படுகின்றது.
# சாரங் காட்சிக் குழு

## சொற்பிறப்பியல்

*சாரங்* என்ற வார்த்தைக்கு சமசுகிருதத்தில் மயில் என்று பொருள்.  
2004 ஆம் ஆண்டில் சிங்கப்பூரில் நடந்த ஆசிய விண்வெளி கண்காட்சியில் இந்த அணியின் முதல் செயல்விளக்கக் காட்சி நடத்தப்பட்டது. ஏரோ இந்தியா கண்காட்சி, விமானப்படை தினம், கடற்படை வார கொண்டாட்டங்கள் மற்றும் தேசிய முக்கியத்துவம் வாய்ந்த பிற நிகழ்வுகளில் இந்த குழு பங்கேற்று சாகசங்களை நிகழ்த்தியது. 2024 இல், இந்தக் குழு சிங்கப்பூரில் இரண்டாவது முறையாக காட்சிகளை நிகழ்த்தியது.  
இந்தக்குழு பேரிடர் மேலாண்மை மற்றும் மீட்பிலும் ஈடுபட்டுள்ளது. 2013 ஆம் ஆண்டு உத்தரகண்ட் வெள்ளத்தின் போது சிக்கித் தவிக்கும் மக்களை மீட்பதில் இந்தக் குழு ஈடுபட்டது. 2015 சென்னை வெள்ளம், 2018 கேரளா வெள்ளம், 2017 ஓக்கி சூறாவளி மற்றும் 2023 மிச்சாங் சூறாவளி போன்ற சூறாவளிகளுக்குப் பிறகு ஏற்பட்ட பல்வேறு இயற்கை பேரழிவுகளின் போது உணவு பொட்டலங்கள், நிவாரணப் பொருட்களைக் வழங்குதல் மற்றும் சிக்கித் தவிக்கும் மக்களை மீட்பதில் இந்த குழு ஈடுபட்டது. இந்த விபத்தில் விமானி சுகுவாட்ரன் தலைவர் பிரியேஷ் சர்மா கொல்லப்பட்டார் மற்றும் விமானி விங் கமாண்டர் விகாஸ் ஜெட்லி பலத்த காயமடைந்தார். ஜெட்லி நான்கு ஆண்டுகளாக கோமா நிலையில் இருந்த பின்னர் 2011 இல் சிகிக்சை பலனளிக்காமல் இயற்கை எய்தினார்.
# உருபீடியம் பெர்தெக்கினீடேட்டு

**உருபீடியம் பெர்தெக்கினீடேட்டு** (*Rubidium pertechnetate*) என்பது RbTcO<sub>4</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். உருபீடியத்தின் பெர்தெக்கினீடேட்டு உப்பு என இச்சேர்மம் வகைப்படுத்தப்படுகிறது.
# உருபீடியம் பெர்தெக்கினீடேட்டு

## தயாரிப்பு

உருபீடியம் கார்பனேட்டுடன் அம்மோனியம் பெர்தெக்கினீடேட்டைச் சேர்த்து வினைபுரியச் செய்தால் உருபீடியம் பெர்தெக்கினீடேட்டு உருவாகிறது:  
::Rb<sub>2</sub>CO<sub>3</sub> + 2 NH<sub>4</sub>TcO4 -> 2 RbTcO</br>4 + (NH<sub>4</sub>)2CO<sub>3</sub>
# உருபீடியம் பெர்தெக்கினீடேட்டு

## பண்புகள்

I41/a என்ற இடக்குழுவில் a = 576.2 பைக்கோமீட்டர் மற்றும் c = 1354.3 பைக்கோமீட்டர் என்ற அணிக்கோவை அளவுருக்களுடன் நாற்கோணகப் படிகத்திட்டத்தில் உருபீடியம் பெர்தெக்கினீடேட்டு படிகமாகிறது. கட்டமைப்பில் உள்ள Tc–O பிணைப்பின் பிணைப்பு நீளம் 172.3 பைக்கோமீட்டர் ஆகவும் O–Tc–O பிணைப்பின் பிணைப்புக் கோணம் 108.34° ஆகவும் உள்ளது.
# கில்பர்ட்டு தீவுக்கூட்டம்

**கில்பர்ட்டு தீவுக்கூட்டம்** (*Gilbert Islands* முந்தையப் பெயர்: *Kingsmill* அல்லது *King's-Mill Islands*) என்பன வரிசையாக உள்ள பதினாறு பவளத் தீவுகள் ஆகும். இவை அமைதிப் பெருங்கடல் பரப்பில் பப்புவா நியூ கினிக்கும், ஹவாய் தீவுக்கும் இடையேயான சரிபாதி தூரத்தில் அமைந்துள்ளது. கிரிபட்டி நாட்டின் முக்கிய நிலப்பகுதியாகும். தீவுப்பெயரான "Gilberts" என்பது உள்ளூர் (Gilbertese language) மொழியைக் குறிக்கிறது. . வடகில்பர்டு தீவுகளில் நிருவாக அமைப்புகள் அதிகமுள்ளன. வடக்கு, தெற்கு தீவுக்கூட்டங்களுக்கு இடையில் இருக்கும் நடுப்பகுதி கலாச்சார முக்கியத்துவமுள்ள பகுதிகள் அதிகம் உள்ளன.
இத்தீவுகளில் 84% பேர் படித்தவர்கள். ரோமன் கத்தோலிக்க கிறித்தவர்கள் 35% உள்ளனர்.
# உருபீடியம் பெராக்சைடு

**உருபீடியம் பெராக்சைடு** (*Rubidium peroxide*) என்பது Rb<sub>2</sub>O<sub>2</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும்.
# உருபீடியம் பெராக்சைடு

## தயாரிப்பு

−50° செல்சியசு வெப்பநிலையில் நீர்ம அம்மோனியாவில் கரைக்கப்பட்ட உருபீடியத்தை விரைவு ஆக்சிசனேற்றத்திற்கு உட்படுத்தினால் உருபீடியம் பெராக்சைடு உருவாகும்.
:: Rb + O<sub>2</sub> --> Rb<sub>2</sub>O<sub>2</sub>  
உருபீடியம் மீயாக்சைடை வெற்றிடத்தில் வெப்பசிதைவுக்கு உட்படுத்தினாலும் உருபீடியம் பெராக்சைடு உருவாகும்.  
::RbO<sub>2 --> Rb<sub>2</sub>O<sub>2</sub> + O<sub>2</sub>
# உருபீடியம் பெராக்சைடு

## பண்புகள்

உருபீடியம் பெராக்சைடு நிறமற்றது முதல் வெளிர் மஞ்சள் வரையிலான நிறங்களில் காணப்படும் ஒரு திண்மப் பொருளாகும்.
# மிஸ்ஸம்மா (2003 திரைப்படம்)

***மிஸ்ஸம்மா*** (*Missamma* ) என்பது 2003 ஆம் ஆண்டு நீலகண்டா என்பவரால் எழுதப்பட்டு இயக்கப்பட்ட இந்திய தெலுங்கு மொழி திரைப்படமாகும். இப்படத்தில் சிவாஜி, லயா மற்றும் பூமிகா ஆகியோர் நடித்துள்ளனர். இத்திரைப்படம் சிறந்த திரைப்படம் உட்பட நான்கு நந்தி விருதுகளைப் பெற்றது.
# மிஸ்ஸம்மா (2003 திரைப்படம்)

## கதை

நந்தகோபால், ஒரு திறமையான தொழிலாளியாவார். ஒரு வணிக நிறுவனத்தில் பணிபுரிகிறார். தனது பதவி உயர்விற்காக அவர் தனது முதலாளி மேக்னாவைக் கவர முயற்சிக்கிறார், ஆனால் அவரது வேலையை இழக்கிறார்-மேக்னா நந்த கோபாலுக்கு வை க்கும் சே தனையில் வெற்றி பெற்றால் அவரை பணியில் தக்க வைத்துக் கொள்வதாக உறுதியளிக்கிறார். பின்னர் இருவர் வாழ்க்கையும் என்ன ஆனது என்பதை மீதிக்கதைக் கூறுகிறது.
# மிஸ்ஸம்மா (2003 திரைப்படம்)

## நடிகர்கள்

- மேகனாவாக பூமிகா (சவிதா ரெட்டி குரல் கொடுத்துள்ளார்)
- நந்தகோபாலாக சிவாஜி
- லயா
- மேக்னாவின் மாமாவாக சரத் பாபு
- நந்தகோபாலின் அண்டை வீட்டுக்காரராக தனிகில்லா பரணி
- ரத்னமாலாவின் தந்தையாக எல். பி. சிறீராம்
- அலுவலக ஊழியர்களாக ம. சூ. நாராயணா
- தீபிகா வேடத்தில் அன்ஷு (சிறப்புத் தோற்றம்)
# மிஸ்ஸம்மா (2003 திரைப்படம்)

## இசை.

படத்திற்கு வந்தேமாதரம் ஸ்ரீநிவாஸ் இசையமைத்துள்ளார்.
# மிஸ்ஸம்மா (2003 திரைப்படம்)

## விருதுகள்

நந்தி விருதுகள்  
- சிறந்த திரைப்படம்-கோல்டு-பி. சத்தியநாராயணன்
- சிறந்த நடிகை-பூமிகா
- சிறந்த திரைக்கதை-நீலகண்டா
- சிறந்த பெண் பின்னணிக் கலைஞர்-சவிதா ரெட்டி (பூமிகா)
# மிஸ்ஸம்மா (2003 திரைப்படம்)

## மறு ஆக்கங்கள்

அசின். மற்றும் சே ரன் ஆகியோர் நடிப்பில இதே படத்தை தமிழில் மறு ஆக்கம் செய்யத் திட்டமிடப்பட்டது. இது 2014 ஆம் ஆண்டில் கன்னடத்தில் * நமஸ்தே மேடம்* என்ற பெயரில் மறு ஆக்கம் செய்யப்பட்டது.
# பெ. இரா. சாயா

**பெ. இரா. சாயா** (*B. R. Chaya*) என்று அழைக்கப்படும் **பெங்களூரு இராமமூர்த்தி சாயா** ஓர் இந்திய, கன்னடப் பின்னணிப் பாடகர், மேடை நடிகர் மற்றும் கருநாடகாவினை சேர்ந்த பிரபலமான சுகம சங்கீதா பாடகர் ஆவார். இவர் பாப், நாட்டுப்புறம், பக்தி மற்றும் பாவகீதே (மெல்லிசை) ஆகிய இசைநிகழ்ச்சிகளை நிகழ்த்தியுள்ளார். கருநாடக மாநில அரசிடமிருந்து ராஜ்யோத்சவ பிரசஸ்தி விருதையும், சிறந்த பெண் பின்னணிப் பாடகிக்கான கருநாடக மாநில திரைப்பட விருதையும் பெற்றுள்ளார்.
# பெ. இரா. சாயா

## இளமை

இராமமூர்த்தி மற்றும் எஸ். ஜி. ஜானகிக்குச் சாயா மகளாகப் பிறந்தார்.. ஆர். வி. கல்லூரியில் கடிகாரக் கலையியல் கல்வி பயின்ற பிறகு இந்துசுதான் எந்திர கருவிகள் நிறுவனத்தில் கடிகார சில ஆண்டுகள் கடிகார கம்மியராகப் பணியாற்றினார். பின்னர் சென்னையில் நடந்த தூர்தர்ஷன் தேசிய போட்டியில் கருநாடகத்தினைப் பிரதிநிதித்துவப்படுத்தினார்.
# பெ. இரா. சாயா

## விருதுகள்

- 2010 – கர்நாடகா ராஜ்யோத்சவ பிரசஸ்தி
- 1988 – சிறந்த பெண் பின்னணிப் பாடகிக்கான கருநாடக மாநில திரைப்பட விருது - பாடல்: *ருத்துமன சம்புத்தடி* இருந்து *காடினா பெங்கி*
- 1995 – சிறந்த பெண் பின்னணிப் பாடகிக்கான கர்நாடக மாநில திரைப்பட விருது - பாடல்: *இப்பானி தபிடா இலியலி* இருந்து *ராஷ்மி*
# அஞ்சலி தமானியா

**அஞ்சலி அனிஷ் தமானியா** (*Anjali Anish Damania*) ஒரு இந்திய ஊழல் தடுப்பு ஆர்வலர் மற்றும் அரசியல்வாதி ஆவார்.ஆம் ஆத்மி கட்சி (ஏஏபி) மகாராஷ்டிரா மாநில பிரிவின் ஒருங்கிணைப்பாளராக இருந்தார். 2011-12 இன் போது, கோந்தனே அணை திட்டத்தில் நடந்த ஊழலை அவர் தகவல் அறியும் உரிமைச் சட்டத்தின் மூலம் அம்பலப்படுத்தினார்.பாரதிய ஜனதா கட்சி தலைவர் நிதின் கட்கரி, தேசியவாத காங்கிரஸ் கட்சி தலைவர் சரத் பவாருடன் வணிகக் கூட்டு வைத்திருப்பதாக குற்றம் சாட்டிய பின்னர் அவர் 2012 இல் வெளிச்சத்திற்கு வந்தார். 2014 மக்களவைத் தேர்தலில் நாக்பூர் தொகுதியில் கட்கரிக்கு எதிராக ஆம் ஆத்மி சார்பில் போட்டியிட்டார். ஆனால் வெற்றி பெறவில்லை , மார்ச் 2015 இல், தேசிய ஒருங்கிணைப்பாளரும் டெல்லி முதல்வருமான அரவிந்த் கெஜ்ரிவாலுக்கு எதிரான குதிரை வர்த்தகம் குற்றச்சாட்டுகளுக்கு மத்தியில் அவர் ஆம் ஆத்மி கட்சியை விட்டு வெளியேறினார். சாகன் புஜ்பால் மற்றும் ஏக்நாத் கட்சே போன்ற சக்திவாய்ந்த அரசியல்வாதிகளுக்கு எதிராக அவர் பல பொதுநல மனுக்களை தாக்கல் செய்துள்ளார். ஏக்நாத் கட்சே ராஜினாமா செய்யக் கோரி 2016 ஜூன் 2 அன்று அவர் காலவரையற்ற உண்ணாவிரதத்தில் ஈடுபட்டார், இதன் விளைவாக கட்சே மகாராஷ்டிரா மாநில வருவாய் அமைச்சர் பதவியை ராஜினாமா செய்தார்.
# அஞ்சலி தமானியா

## ஊழல் எதிர்ப்பு இயக்கம்

### ஏக்நாத் கட்சே விவகாரம்

தனது போசாரி எம்ஐடிசி நில அபகரிப்பு வழக்கில் கட்சே தனது பதவியை தவறாகப் பயன்படுத்தியதாகவும், ஊழல் செய்ததாகவும் அஞ்சலி தமானியா குற்றம் சாட்டினார். அவர் கட்சேவுக்கு எதிராக உண்ணாவிரதப் போராட்டம் நடத்தினார், மேலும் விசாரணை கோரினார். அவர் மீது பிஐஎல் தாக்கல் செய்தார்.. கட்சே அதற்கு பதிலடியாக, தனக்கு எதிராக தவறான மற்றும் அவதூறான அறிக்கைகளை அளித்ததாகக் கூறி முக்தைநகர் காவல் நிலையத்தில் அஞ்சலி தமானியா மீது வழக்கு பதிவு செய்தார்.
# அஞ்சலி தமானியா

## ஊழல் எதிர்ப்பு இயக்கம்

### கொண்டானே அணை பிரச்சினை

நோயியல் நிபுணரான அஞ்சலி தமானியா, ராய்காட் மாவட்டத்தின் கொண்டிவடே கிராமத்தில் 30 ஏக்கர் நிலப்பரப்பில் பண்ணை ஒன்றை வைத்திருந்தார். 2011 ஆம் ஆண்டில், கோந்தனே அணை கட்டுவதற்காக அவரது நிலம் கையகப்படுத்தப்படும் என்று கூறி அரசாங்கம் அவருக்கு ஒரு அறிவிப்பை அனுப்பியது. ஜூன் 2011 இல், அவர் நீர்ப்பாசனத் துறைக்கு ஒரு கடிதத்தை அனுப்பினார், அணையின் இருப்பிடத்தைக் கேட்டு, தனது நிலம் நீரில் மூழ்குமா என்பதைச் சரிபார்க்க விரும்பினார். பின்னர் அவர் வெளிநாடு சென்றார். ஆகஸ்ட் மாதம் அவர் திரும்பி வந்தபோது, அணையின் பணிகள் ஏற்கனவே தொடங்கப்பட்டிருப்பதைக் கண்டார். இந்தத் திட்டத்தைப் பற்றி மேலும் அறிய அவர் தகவல் அறியும் உரிமைச் சட்டத்தில் கேள்விகளை தாக்கல் செய்தார். ஆரம்பத்தில், அவருக்கு எந்த பதிலும் கிடைக்கவில்லை. தலைமை தகவல் ஆணையரிடம் (சிஐசி) புகார் அளித்த பிறகு, அவர் பதில்களைப் பெற்றார் மற்றும் பல முறைகேடுகளைக் கண்டறிந்தார். ஒப்பந்தம் வழங்கப்பட்ட ஒரு மாதத்தில் திட்டத்தின் செலவு ₹560 மில்லியனிலிருந்து (7 அமெரிக்க டாலர்கள்) ₹3.08 பில்லியனாக (41 மில்லியன் அமெரிக்க டாலர்களாக) உயர்ந்திருப்பதை அவர் கண்டறிந்தார். அணையின் உயரத்தை 39 மீட்டரிலிருந்து 71 மீட்டராக உயர்த்த வேண்டும் என்ற தேர்ந்தெடுக்கப்பட்ட உள்ளூர் பிரதிநிதியின் கோரிக்கையின் விளைவாக இந்த அதிகரிப்பு ஏற்பட்டது. ஏப்ரல் 2012 இல், மற்றொரு நில உரிமையாளர் அஜய் மதங்கருடன் சேர்ந்து, அவர் மும்பை உயர்நீதிமன்றத்தில் ஒரு பொது நலன் வழக்கை (பில்) தாக்கல் செய்தார். வழக்கு, இறுதியில் திட்டத்திற்கான டெண்டரை ரத்து செய்ய அரசாங்கத்தை கட்டாயப்படுத்தியது. விஜய் பாண்டாரே அம்பலப்படுத்திய பெரிய மகாராஷ்டிரா நீர்ப்பாசன ஊழலின் ஒரு பகுதியாக இந்த முறைகேடுகள் கண்டறியப்பட்டன.
# அஞ்சலி தமானியா

## ஊழல் எதிர்ப்பு இயக்கம்

### நிதின் கட்காரி மீது குற்றச்சாட்டு

செப்டம்பர் 2012 இல், மகாராஷ்டிரா நீர்ப்பாசன ஊழலை விவரிக்கும் விஜய் பாண்டாரே கடிதம் ஊடகங்களுக்கு கசிந்தது, இது நீர்ப்பாசன அமைச்சர் அஜித் பவார் (தேசியவாத காங்கிரஸ் கட்சி தலைவர் சரத் பவாரின் மருமகன்) ராஜினாமா செய்ய வழிவகுத்தது. அதைத் தொடர்ந்து, பாரதிய ஜனதா கட்சி தலைவர் நிதின் கட்கரி<nowiki/>யை மூன்று முறை -2011 இல் இரண்டு முறையும் ஆகஸ்ட் 14,2012 அன்று - ஒரு முறையும் சந்தித்ததாக அஞ்சலி தமானியா கூறினார். பொது நலனுக்காக இதுபோன்ற வழக்குகளைத் தொடருமாறு கேட்டுக்கொண்டார். பவாருடன் தனக்கு வணிக உறவு இருப்பதால் அவர் மீதான வழக்கை பின் தொடர முடியாது என்று கட்கரி தன்னிடம் கூறியதாக, அவர் குற்றம் சாட்டினார். கட்கரி குற்றச்சாட்டுகளை நிராகரித்தார், அவர் ஒருபோதும் தமனியாவை சந்தித்ததில்லை என்று கூறி, அவதூறு வழக்கு தொடர்ந்தார். பவாருக்கும் கட்காரிக்கும் இடையே எந்தத் தொடர்பும் இல்லை என்று பாஜக மறுத்தது.  
ஊழலுக்கு எதிராக பாஜக தலைவர் கிரிட் சோமையா பொதுநல மனுவை தாக்கல் செய்வதைத் தடுக்க கட்கரி முயன்றதாகவும் அவர் குற்றம் சாட்டினார். அக்டோபர் 2012 இல், அவர் ஊடகங்களிடம், கட்கரி தனது அரசியல் தொடர்புகளை தவறாகப் பயன்படுத்தி குர்சாபூரில் உள்ள விவசாய நிலத்தை தனது நிறுவனமான புர்டி பவர் அண்ட் சுகர் லிமிடெட் (பிபிஎஸ்எல்) நிறுவனத்திற்காக அபகரித்ததாக கூறினார். பயன்பாட்டை மாற்றுவதற்குத் தேவையான அனைத்து சட்ட நடைமுறைகளையும் தான் பின்பற்றியதாகவும், அரசாங்க ஊழலை அம்பலப்படுத்தியதற்காக குறிவைக்கப்படுவதாகவும் தமானியா கூறினார்.
# அஞ்சலி தமானியா

## அரசியல் வாழ்க்கை

2011 ஆம் ஆண்டில் அன்னா ஹசாரேயின் ஊழலுக்கு எதிரான இந்தியா (ஐஏசி) இயக்கத்தில் சேர்ந்தார். அக்கட்சி பிரிந்த பிறகு, அவர் ஆம் ஆத்மி கட்சி<nowiki/>யில் சேர்ந்து, அதன் மகாராஷ்டிரா பிரிவின் ஒருங்கிணைப்பாளரானார்.
# அஞ்சலி தமானியா

## தனிப்பட்ட வாழ்க்கை

தமானியாவின் கணவர் அனிஷ் தமானியா ஐடிஎப்சி பத்திரங்களில் தலைமை நிர்வாக அதிகாரியாக உள்ளார். இந்தத் தம்பதிக்கு இரண்டு குழந்தைகள் உள்ளனர். தமனி கூற்றுப்படி, அவரது தந்தை ஆர். எஸ். எஸ்ஸில் இருந்தார், எனவே அவர் ஊழல் எதிர்ப்பு சூழலில் வளர்க்கப்பட்டார். மும்பையின் பிரேம்லிலா வித்தல்தாஸ் பாலிடெக்னிக் நிறுவனத்தில் மருத்துவ ஆய்வக தொழில்நுட்பத்தில் டிப்ளோமா பட்டம் பெற்றார். பின்னர்அதே புலத்தில் புத்தாய்வு மாணவர் பட்டமும் பெற்றார் <sup>&#x5B;*<span title="This claim needs references to reliable sources. (August 2019)">citation needed</span>*&#x5D;</sup>
# சுப்ரியா லோகித்

**சுப்ரியா லோகித்** (*Supriya Lohith*) என்ற **சுப்ரியா ராம்** என்பவர் ஒருபின்னணி பாடகர் ஆவார். இவர் கன்னட திரைப்படங்களில் பாடல்கள் பாடியுள்ளார். இவர் முனிவெங்கடப்பா வித்துவானிடம் கருநாடக இசையில் அடிப்படை பயிற்சி பெற்றவர். இவர் தனது முதல் பாடலை 2007-இல் பதிவு செய்தார். இவருக்கு 500 படங்களுக்கு மேல் பாடல்கள் பாடியுள்ளார்.
# சுப்ரியா லோகித்

## திரைப்படவியல்

| 2008 | மதேஷா | முஞ்சேன் மஞ்சகு | மனோ மூர்த்தி | குணால் கஞ்சாவல |  |
| --- | --- | --- | --- | --- | --- |
| 2013 | டோபிவாலா | காலா காலா | வி. அரிகிருஷ்ணா | திப்பு |  |
| 2014 | சவாரி 2 | நின்னா தனிககி (பதிப்பு2) | மணிகாந்த் கத்ரி | சந்தோஷ் வெங்கி |  |
| 2014 | பெல்லி | டூனா டூனா | வி சிறீதர் சம்ப்ராம் | கார்த்திக் |  |
| பெல்லி பெல்லி | வி சிறீதர் சம்ப்ராம் |  |  |  |  |
| 2014 | ராங் (துளு) | கடலா பொய்யேடா | மணிகாந்த் கத்ரி | நகுல் அப்யங்கர் |  |
| 2015 | ஜாத்ரே | தாரிகேர் யெரிமேல் | மணிகாந்த் கத்ரி | புனீத் ராஜ்குமார் |  |
| 2015 | மேல் | நின்னாண்டா நோடலேந்து | ஜாசி கிப்ட் | கார்த்திக் |  |
| புல் புல் | ஜாசி கிப்ட் | ஜாஸி பரிசு |  |  |  |
| 2015 | ரதவர | நீ முதட மாயாவி | தர்ம விஷ் | ராஜேஷ் கிருஷ்ணன் |  |
| 2016 | ரன் ஆண்டனி | மருளா | மணிகாந்த் கத்ரி | சோஹம் சக்ரவர்த்தி |  |
| 2017 | சாமக் | நீ நன்னா ஒலவு | யூதா சந்தி | அபிநந்தன் |  |
| 2017 | மாஸ் லீடர் | அபிதா அபிதா | வீர் சமர்த்தும் | வீர் சமர்த்தும் |  |
| 2017 | ஒந்து மொட்டேய கதே | நீனிலேட் | மிதுன் முகுந்தன் | ரகு ராம் |  |
| 2018 | குல்டூ | கடலாச்சே | அமித் ஆனந்த் | ரகு ராம் |  |
| 2019 | பாரிஸ் பாரிஸ் | வேல முல்ல சொல்லுல | அமித் திரிவேதி | சத்திய பிரகாஷ் |  |
| 2019 | ஆடி லட்சுமி புராணம் | மனசே முட்டல | அனுப் பண்டாரி | விஜய் பிரகாஷ் |  |
| 2019 | கெம்பேகவுடா 2 | உசிரே | வருண் உன்னி | வருண் உன்னி |  |
| 2019 | யான | மிர்ச்சி பாடல் | ஜோசுவா சிறீதர் | இந்து நாகராஜ், சந்தோஷ் வெங்கி |  |
| 2019 | நாடுவே அந்தரவிரலி | கண்ணு கண்ணு | டி. எஸ். மானசி | மணிகாந்த் கத்ரி | } |
# படே நாகஜோதி

**படே நாகஜோதி** (பிறப்பு 1994) தெலுங்கானா மாநிலத்தைச் சேர்ந்த இந்திய அரசியல்வாதி ஆவார். அவர் முலுகு மாவட்ட ஊராட்சிக் குழுத் தலைவராக உள்ளார் .
# படே நாகஜோதி

## ஆரம்பகால வாழ்க்கை.

1994 ஆம் ஆண்டில் முந்தைய வாரங்கல் மாவட்டத்தின் எஸ். எஸ். தட்வாய் மண்டலத்தின் கல்வப்பள்ளி கிராமத்திற்கு அருகிலுள்ள காடுகளில் படே நாகேஸ்வர ராவ் மற்றும் ராஜேஸ்வரி ஆகியோருக்குப் பிறந்தார். அவரது தந்தை மற்றும் தாய் இருவரும் முன்னாள் மாவோயிச தலைவர்கள் ஆவர். அவரது மாமா படே சோக்கா ராவ் என்ற தாமோதரும் தடைசெய்யப்பட்ட மாவோயிசக் கட்சியில் உறுப்பினராக உள்ளார் . தனது தாத்தா, பாட்டியால் வளர்க்கப்பட்டு, கல்வப்பள்ளியில் உள்ள ஒரு ஆசிரமப் பள்ளியில் தனது ஆரம்பக் கல்வியை முடித்தார், பின்னர் ஹனுமகொண்டாவில் உள்ள சைதன்யா உயர்நிலைப் பள்ளியில் சேர்ந்தார் .அரசியலில் நுழைந்த பிறகு ஆசிரியர் பணியை விட்டு விலகினார் . இவர் கோயா பழங்குடியினத்தைச் சேர்ந்தவர் .
# படே நாகஜோதி

## தொழில்

நாகஜோதி ஒரு கிராமத் தலைவராக தனது அரசியல் வாழ்க்கையைத் தொடங்கினார்..நவம்பர் 10, 2023 அன்று தனது வேட்பு மனுவை தாக்கல் செய்த பிறகு, அவர் ஒரு பெரிய சாலை நிகழ்ச்சியில் பங்கேற்றார் . நவம்பர் 30 அன்று நடைபெற்ற தேர்தலில் சீதக்காவிடம் 33,700 வாக்குகள் வித்தியாசத்தில் தோல்வியடைந்தார் .
# லியுட்மிலா யெஃபிமென்கோ

**லியுட்மைலா பைலிபிவ்னா யெஃபிமென்கோ** ( *Lyudmyla Pylypivna Yefymenko*; பிறப்பு 25 செப்டம்பர் 1951 ) என்பவர் ஒரு உக்ரைனியத் திரைப்பட நடிகையும் திரைப்பட இயக்குநரும் ஆவார். லியுட்மிலா யெஃபிமென்கோ உக்ரைனின் தகுதி வாய்ந்த கலைஞர், உக்ரைன் மக்கள் கலைஞர், மற்றும் இளவரசி ஓல்காவின் ஆணை உள்ளிட்ட விருதுகளைப் பெற்றவர்.
# லியுட்மிலா யெஃபிமென்கோ

## துவக்ககால வாழ்க்கை

லியுட்மிலா யெஃபிமென்கோ சோவியத் ஒன்றியத்தின், உக்ரைன் சோவியத் சோசலிச குடியரசின் கீவ் நகரில் 1951 செப்டம்பர் 25 அன்று பிறந்தார். இவரது பெற்றோர் பைலிப் மற்றும் ஹன்னா யெஃபிமென்கோ ஆகியோராவர். இவரது பெற்றோர் இவருக்கு லியுட்மைலா பைலிபிவ்னா யெஃபிமென்கோ என்ற பெயரை இட்டனர். இவர் 1972 ஆம் ஆண்டு ஜெராசிமோவ் ஓளிப்பதிவு கல்விக் கூடத்தில் நடிப்புத் துறையில் பட்டம் பெற்றார்.
# லியுட்மிலா யெஃபிமென்கோ

## தொழில்

லியுட்மிலா யெஃபிமென்கோ தன் பட்டப் படிப்பிற்குப் பிறகு 1972 முதல், யெஃபிமென்கோ கியேவில் உள்ள டோவ்சென்கோ பிலிம் ஸ்டுடியோவில் பணிபுரிந்து வருகிறார். இவர் *பரேண்டம் அட்ரஸ்* திரைப்படத்தின் வழியாக திரைப்பட நடிகையாக அறிமுகமானார். அதன்பின்னர் *தி லெஜண்ட் ஆஃப் பிரின்சஸ் ஓல்கா* படத்தில் முக்கிய பாத்திரத்திலும் மற்றும் *பிரேயர் ஃபார் ஹெட்மேன் மஸெபா* படத்தில் வாசில் கொச்சுபேயின் மனைவி பாத்திரம் உட்பட இருபத்தைந்துக்கும் மேற்பட்ட வேடங்களில் நடித்துள்ளார்.  
லியுட்மிலா யெஃபிமென்கோ உக்ரேனிய ஒளிப்பதிவாளர்கள் சங்கத்தில் உறுப்பினராக உள்ளார்.
# லியுட்மிலா யெஃபிமென்கோ

## தனிப்பட்ட வாழ்க்கை

லியுட்மிலா யெஃபிமென்கோ சக திரைப்பட இயக்குநரான யூரி இலியென்கோ என்பவரை மணந்தார். இந்த இணையருக்கு இரண்டு மகன்கள் பிறந்தனர். இந்த இணையரின் மகன்களான ஆண்ட்ரி இலியென்கோ ( பிறப்பு 1987 ) மற்றும் பைலிப் இலியென்கோ ( பிறப்பு 30 செப்டம்பர் 1977 ) திரைப்பட நடிகர், தயாரிப்பாளர் மற்றும் அரசியல்வாதியாக உள்ளனர். இவரது கணவரான யூரி இலியென்கோ புற்று நோயால் பாதிக்கபட்டார். அந்த நோயின் காரணமாக 2010 ஆம் ஆண்டு அவர் தன் 73 ஆம் வயதில் இறந்தார்.
# லியுட்மிலா யெஃபிமென்கோ

## விருதுகளும் கௌரவங்களும்

லியுட்மிலா யெஃபிமென்கோவுக்கு முறையே 1998 மற்றும் 2008 இல் உக்ரைனின் மரியாதைக்குரிய கலைஞர் மற்றும் உக்ரைனின் மக்கள் கலைஞர் என்ற பட்டங்கள் வழங்கப்பட்டன. 11 செப்டம்பர் 2021 அன்று, லியுட்மிலா யெஃபிமென்கோவுக்கு 3 ஆம் நிலையிலான இளவரசி ஓல்காவின் ஆணை விருது வழங்கப்பட்டது.
# சைத்ரா எச். ஜி.

**சைத்ரா எச். ஜி.** (*Chaitra H. G.*) ஓர் இந்துஸ்தானி பாரம்பரியப் பாடகர் ஆவார். இவர் முக்கியமாகத் தென்னிந்தியத் திரையுலகின் கன்னடம் திரைப்படத் துறை பின்னணிப் பாடகர் ஆவார். சைத்ரா தகவல் அறிவியல் துறையில் பொறியியலாளர் ஆவார். விளையாட்டில் சீருடைப்பயிற்சி மற்றும் வாள்வீச்சு ஆகிய இரண்டிலும் தேசிய அளவிலான பதக்கம் வென்றவர்.
# சைத்ரா எச். ஜி.

## கண்ணோட்டம்

1993ஆம் ஆண்டில், தனது எட்டாவது வயதில், வி. மனோகரின் இசை இயக்கத்தில் *பெத்த கிருஷ்ணா ரங்கினாடா* திரைப்படத்திற்காகப் பாடுவதற்காக சைத்ரா இசைத்துறையில் அறிமுகமானார். இது சைத்ராவின் பின்னணிப் பாடகியாக வாழ்க்கையின் தொடக்கமாக அமைந்தது.  
இவர் 2003ஆம் ஆண்டில் திரைப்படப் பின்னணி பாடலுக்குப் *பகவான்* திரைப்படத்தில் அறிமுகமானார். இவரது வழக்கத்திற்கு மாறான குரல் மற்றும் அவரது பாடும் பாணி பெயர் பெற்றது. இவரது "குடுகா குடுகா" பாடல் கன்னட மொழி படமான *அமிர்ததாரேவில்* இடம் பெற்றது. இந்தப் பாடல் மூலம் 2005ஆம் ஆண்டில் சிறந்த பின்னணிப் பாடகிக்கான மாநில விருதை பெற்றார்.
# சைத்ரா எச். ஜி.

## பாராட்டுகள்

- 2005–06: சிறந்த பெண் பின்னணிப் பாடகிக்கான கருநாடக மாநில திரைப்பட விருது: "குடுகா குடுகா" *அமிர்ததாரே*
- 2012: சிறந்த பாடகருக்கான உதயா தொலைக்காட்சி குடும்ப விருது: "ஜோகாலி"
# கௌஹர் அரா பேகம்

**கௌஹர் அரா பேகம்** (*Gauhar Ara Begum*) ( ; 17 சூன் 1631 – c. 1706) ஒரு முகலாய இளவரசியும் முகலாயப் பேரரசர் ஷாஜகான் மற்றும் அவரது மனைவி மும்தாஜ் மஹாலின் பதினான்காவது மற்றும் இளைய குழந்தையும் ஆவார்.  
1631-ஆம் ஆண்டில் அவரது தாயார் அவரைப் பெற்றெடுத்து இறந்தார். இருப்பினும், கௌஹர் ஆரா பிரசவத்தில் இருந்து தப்பி, மேலும் முக்கால் நூற்றாண்டு காலம் வாழ்ந்தார். அவரைப் பற்றியும், தனது தந்தையின் சிம்மாசனத்திற்கான வாரிசுப் போரில் அவர் ஈடுபட்டாரா என்பதும் பற்றி அதிகம் அறியப்படவில்லை.  
கௌஹர் ஆரா 1706 ஆம் ஆண்டில் தனது 75 வயதில் இறந்தார்.
# கௌஹர் அரா பேகம்

## வாழ்க்கை

தாயார் மும்தாஜ் மஹால் இறந்த நாளான 1631 சூன் 17 அன்று பிறந்த கௌஹர் அரா பேகம், தனது தந்தை மற்றும் சகோதரரின் ஆட்சிக் காலம் முழுவதும் மிகவும் தாழ்ந்த ஆளுமையைக் கொண்டிருந்ததாகத் தெரிகிறது. வாரிசுப் போரின் போது அரியணைக்கான தனது நான்காவது சகோதரர் முராத் பக்சின் முயற்சியை அவர் ஆதரித்திருக்கலாம் என்று சான்றுகள் தெளிவற்ற முறையில் சுட்டிக்காட்டுகின்றன. உண்மையாக இருந்தால், இந்தப் பாத்திரம் குறிப்பாக சுறுசுறுப்பாக இருந்திருக்க வாய்ப்பில்லை, ஏனெனில் அவரது தந்தை மற்றும் சகோதரி ஜஹானாரா போலல்லாமல், அவர் பின்னர் இவரது வெற்றிகரமான சகோதரர் ஔரங்கசீப்பால் சிறையில் அடைக்கப்படவில்லை.  
தனது தந்தையின் வீழ்ச்சியைத் தொடர்ந்து, தனது உறவினர்களின் திருமணங்களை ஏற்பாடு செய்வதில் தன்னை ஈடுபடுத்திக் கொண்டார். அவரது அண்ணன் தாரா மகன் சிபிகர் ஷிகோ 1673 இல் அவுரங்கசீப்பின் மகள் ஜுப்தாத்-உன்-நிஸாவை மணந்தபோது, கௌஹர் ஆராவும் அவரது தாய்வழி உறவினர் ஹமிதா பானு பேகமும் திருமண விழாவை ஏற்பாடு செய்தனர். 1672 ஆம் ஆண்டில் தாராவின் பேத்தி சலீமா பானு பேகம் (கவுகார் அரா தத்தெடுத்து வளர்த்தவர்) மற்றும் அவுரங்கசீப்பின் நான்காவது மகன் இளவரசர் முகமது அக்பர் ஆகியோரின் திருமண ஏற்பாட்டில் அவர் ஒரு பெரிய பங்கினை வகித்துள்ளார். மணமகளின் தாயின் இடத்தை அவர் ஏற்றுக்கொண்டார், இத்திருமணம் ஒரு காலா நிகழ்வு என்று விவரிக்கப்பட்டது. "டெல்லி வாயிலிலிருந்து பேகமின் மாளிகைக்கு செல்லும் சாலையின் இருபுறமும் அலங்கார மரக் கட்டமைப்புகள் ஒளிரும் வகையில் அமைக்கப்பட்டன".
# கௌஹர் அரா பேகம்

## இறப்பு

கௌஹர் அரா பேகம் 1706இல் ஷாஜகானாபாத்தில் இறந்தார். அந்த நேரத்தில் தக்காணத்தில் நிறுத்தப்பட்டிருந்த ஔரங்கசீப், தனது தங்கையின் மரணத்தால் பாதிக்கப்பட்டார். "ஷாஜகானின் அனைத்து குழந்தைகளிலும், அவளும் நானும் மட்டுமே எஞ்சியிருந்தோம்" என்று அவர் தொடர்ந்து கூறியதாக கூறப்படுகிறது.
# கனிநாத்

**பாபா கனிநாத்** (*Baba Ganinath*) கனிநாத் ஜி மகாராஜ் என்றும் அழைக்கப்படுபவர், ஒரு இந்துத் துறவியும் ஒரு நாட்டுப்புற தெய்வமாக வழிபடப்படுபவரும் ஆவார். அவர் இந்தியாவில் குல்தேவ்தா (சமூக கடவுள் அல்லது ஹல்வாய் மற்றும் கானு சமூகத்தின் குல்குரு) என்று வணங்கப்படுகிறார். அவரை வழிபடுபவர்கள் அவரை சிவபெருமானின் அவதாரமாகக் கருதுகின்றனர். இவரை நினைவுகூரும் வகையில் 2018 ஆம் ஆண்டில் இந்திய அரசின் தபால் துறையால் ஒரு அஞ்சல் தலை வெளியிடப்பட்டது.
# கனிநாத்

## வாழ்க்கை வரலாறு

மஹ்பீகார் (இப்போது பீகாரின் வைஷாலி மாவட்டத்தில்) கங்கை நதிக்கரையில் வாழ்ந்த மன்சாராமுக்கு பாபா கனிநாத் பிறந்தார். புராணங்களின்படி, அவர் தனது குழந்தைப் பருவத்திலிருந்தே அற்புதங்களைக் காட்டத் தொடங்கினார். அற்புதங்களைப் பார்த்த பிறகு, மக்கள் சிவனைப் புகழ்ந்து அவருக்கு "கனிநாத்" என்று பெயரிட்டனர். சம்வாத் 1024 இல், அவர் விக்ரமஷிலா பல்கலைக்கழகத்தில் பயின்றார், மேலும் எட்டு சித்திகள் மற்றும் ஒன்பது நிதிகளில் சிக்கனத்துடனும் யோகக்கலையில் தேர்ச்சி பெற்றார். அவர் சந்தேலா மன்னர் ராஜா தங்கின் மகள் கேமாவுடன் திருமணம் செய்து கொண்டார். இவரது 5 குழந்தைகள் முறையே ராய்சந்திரா, ஸ்ரீதர், கோவிந்த், சோன்மதி மற்றும் ஷில்மதி ஆவர்.  
மன்னராக ஆன பிறகு (விக்ரம் சம்வாத் 1060 இல் ராஜா), கனிநாத் தனது மூதாதையர் மன்னர்களால் வெல்லப்பட்ட மாநிலங்களை ஒன்றிணைத்து, அவற்றில் சுயாட்சியையும் ஒழுங்கையும் நிறுவினார். சகவாழ்வு மற்றும் இரக்கத்துடன், அவர் அனைத்து மாநிலங்களையும் ஒரே மாநிலமாக ஒருங்கிணைத்தார்.  
யவனர்களிடமிருந்து சமூகத்தை விடுவிப்பதற்காக, அவர் தனது மகன்களான ராய்சந்திரா மற்றும் ஸ்ரீதர் தலைமையில் ஒரு படையை உருவாக்கினார். கடுமையான போரில் யவனர்கள் தோற்கடிக்கப்பட்டனர். யவனர்களின் தலைவரான சர்தார் லால் கான் பாபா, கனிநாத்தின் தாக்கத்தால் அவரது சீடராக ஆனார், மேலும் அவரது வாழ்நாள் முழுவதும் அவருக்கு சேவை செய்தார். கனு கனிநாத் மகாராஜ் மற்றும் மாதா கேமா ஆகியோர் பல்வையா தாம் (பல்வையா தம்) என்ற இடத்தில் ஒன்றாக சமாதி எடுத்துக் கொண்டனர், இது ஹாஜிபூரில் உள்ள அனைத்து ஹல்வாய், கானு மற்றும் மாதேசியா சமூகத்தினரின் வழிபாட்டு மையமாகும்.
# கனிநாத்

## விழாக்கள் மற்றும் திருவிழாக்கள்

கனிநாத் கண்காட்சி (*கனிநாத் ஜீ கா மேளா*) ஆண்டுதோறும் ஏற்பாடு செய்யப்பட்டு, சுமார் 85 ஆண்டுகளுக்கு முன்பு மடேசியா வைசிய மகா சபையால் நிறுவப்பட்டது. முன்னதாக இந்த கண்காட்சி பீகாரின் வைஷாலி மாவட்டத்தில் உள்ள மஹ்னரில் ஏற்பாடு செய்யப்பட்டது, அங்கு கனிநாத் கோயிலும் தெய்வமும் கங்கை நதியின் வெள்ளத்தால் அரிக்கப்பட்டன. வைஷாலி மாவட்டத்தில் ஹாஜிபூருக்கு அருகிலுள்ள பிதுபூரில் இந்த கண்காட்சி கிருஷ்ணர் பிறந்த நாளிற்குப் பிறகு (ஆகஸ்ட் மாதத்தில் அடுத்த சனிக்கிழமை) கொண்டாடப்படுகிறது.  
கனு ஜெயந்தி ஹல்வாய், மாதேசியா மற்றும் கானு சமூகத்தினரால் கொண்டாடப்படுகிறது. பாபா கனிநாத் கோயிலின் வளர்ச்சிக்காக பீகார் அரசு 7 கோடி ரூபாய் ஒதுக்கியுள்ளது. செப்டம்பர் 7 அன்று, ஹாஜிபூர், மகாநார், பால்வையாவில் அடிக்கல் நாட்டப்பட்டது. இந்த நிகழ்ச்சியில் துணை முதல்வர் சுஷில் கே. மோடி, ஒன்றியய அமைச்சர் ராம் விலாஸ் பாஸ்வான், பீகார் சுற்றுலாத்துறை அமைச்சர் பிரமோத் குமார், சந்திரமுகி தேவி மற்றும் சட்டமன்ற உறுப்பினர்கள் உள்ளிட்ட பிரமுகர்கள் கலந்து கொண்டனர்.
# கனிநாத்

## நினைவேந்தல்

2018 செப்டம்பர் 23 அன்று, சந்த் கனிநாத்தின் நினைவாக இந்திய அரசு ஒரு நினைவு அஞ்சல் தலையை வெளியிட்டது. அஞ்சல் தலையை தொலைத்தொடர்பு இணை அமைச்சரும் ரயில்வே இணை அமைச்சருமான மனோஜ் சின்ஹா 23 செப்டம்பர் 2018 அன்று வெளியிட்டார்.
# 1,5-ஈரமினோநாப்தலீன்

**1,5-ஈரமினோநாப்தலீன்** (*1,5-Diaminonaphthalene*) என்பது C<sub>10</sub>H<sub>6</sub>(NH<sub>2</sub>)<sub>2</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். இது அறியப்பட்டுள்ள பல ஈரமினோநாப்தலீன் சேர்மங்களில் ஒன்றாகும். நிறமற்ற திண்மப் பொருளாகக் காணப்படும் 1,5-ஈரமினோநாப்தலீன் காற்றில் ஆக்சிசனேற்றத்தால் கருமையாகிறது.
# 1,5-ஈரமினோநாப்தலீன்

## தயாரிப்பு

1,5-இருநைட்ரோநாப்தலீனை குறைத்தல் வினைக்கு உட்படுத்துவதன் மூலம் தயாரிக்கப்படுகிறது. இநத 1,5-இருநைட்ரோநாப்தலீனை 1,8- சமபகுதியங்களை நைட்ரோயேற்றம் செய்து தயாரித்துக் கொள்ளலாம். அம்மோனியம் சல்பைட்டுடன் 1,5-ஈரைதராக்சிநாப்தலீனைச் சேர்த்து சூடாக்கியும் இதை தயாரிக்கலாம். இது நாப்தலீன்-1,5-ஈரைசோசயனேட்டு தயாரிக்க உதவும் முன்னோடிச் சேர்மமாகும். சிறப்பு பாலியூரிதீன்களுக்கு தயாரிப்பிலும் பயன்படுத்தப்படுகிறது.
# இலந்தனம் குப்ரேட்டு

**இலந்தனம் குப்ரேட்டு** (*Lanthanum cuprate*) என்பது CuLa<sub>2</sub>O<sub>4</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். குப்ரேட்டு (CuO<sub>n</sub>]<sup>2n-</sup>) எதிர்மின் அயனியும் இலந்தனம் (La<sup>3+</sup>) நேர்மின் அயனியும் சேர்ந்து இந்த உப்பு உருவாகிறது என்பதை இந்தப் பெயர் குறிக்கிறது. உண்மையில் இதுவொரு சகப் பிணைப்பு சேர்மமாகும். இலந்தனம் ஆக்சைடும் தாமிர(II) ஆக்சைடும் சேர்ந்து உயர் வெப்பநிலையில் வினைபுரிந்து ஆக்சிசனைக் கொண்டு ஆற்றிப் பதமாக்கல் மூலம் இலந்தனம் குப்ரேட்டு யாரிக்கப்படுகிறது.  
பொட்டாசியம் டெட்ராபுளோரோநிக்கலேட்டுடன் (K<sub>2</sub>NiF<sub>4</sub>) தொடர்புடைய நாற்கோணகக் கட்டமைப்பை இலந்தனம் குப்ரேட்டு ஏற்றுக்கொண்டு செஞ்சாய்சதுர வடிவத்தில் காணப்படுகிறது. சில இலந்தனங்களை பேரியம் மூலம் இடம் மாற்றுவதால் இலந்தனம் பேரியம் தாமிர ஆக்சைடு எனப்படும் நான்கிணைய நிலை CuLa<sub>1.85</sub>Ba<sub>0.15</sub>O<sub>4</sub> சேர்மத்தை அளிக்கிறது. கலப்பு செய்யப்பட்ட இலந்தனம் குப்ரேட்டு −243 °செல்சியசு வெப்பநிலையில் மீகடத்துத் திறனைக் காட்டுகிறது. கண்டுபிடிக்கப்பட்ட நேரத்தில் இது அதிக வெப்பநிலையாக இருந்தது. இந்த கண்டுபிடிப்பு குப்ரேட்டு மீகடத்திகள் பற்றிய ஆராய்ச்சியைத் தொடங்கியது. சியார்ச்சு பெட்நார்சு மற்றும் கே. அலெக்சு முல்லர் ஆகியோருக்கு இயற்பியலுக்கான நோபல் பரிசு கிடைப்பதற்கு அடிப்படையாக அமைந்தது.
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024

தமிழ் விக்கிப்பீடியா அறிமுகப் பட்டறைகளை மாதமொரு நிகழ்வாக நடத்துவதற்கான திட்டப் பக்கம்.  
சூலை 2024 முதல் டிசம்பர் 2024 வரை மொத்தமாக
6 நிகழ்வுகள் திட்டமிடப்படுகின்றன.
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024

## நோக்கம்

திட்டமிடலுக்கு அதிக நேரத்தைச் செலவழிக்காது பரப்புரை செய்தல்.
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024

## வடிவமைப்பு

- பயிற்சி பெறுபவர்கள் - கல்லூரி மாணவர்கள் (அல்லது) கல்லூரி ஆசிரியர்கள் (அல்லது) பள்ளி ஆசிரியர்கள்
- பயிற்சி பெறுபவர்களின் எண்ணிக்கை - ஒரு நிகழ்விற்கு 30 பேர்
- பயிற்சி பெறுபவர்களின் பாலின விகிதம் - 50% ஆண்கள்:50% பெண்கள்
- தமிழில் எழுத விரும்புபவர்களை நிகழ்விற்கு அழைக்குமாறு கல்வி நிலையங்களுக்கு வேண்டுகோள் வைக்க வேண்டும்.
- ஒரு நாள் அறிமுகப் பட்டறை (அல்லது) 2-நாள் பயிலரங்கு
- ஒரு நாள் நிகழ்வெனில் 2 பயிற்றுநர்கள்; இரண்டு நாள் நிகழ்வெனில் 4 பயிற்றுநர்கள்.
- நிகழ்வு நடைபெறும் ஊருக்கு அருகிலிருக்கும் பயிற்றுநர் அந்நிகழ்வில் கலந்துகொள்ளலாம்.
- பயிற்சி பெறுபவர்களுக்கு விக்கிப்பீடியா சார்பாக சான்றிதழ் வழங்கப்படும்.
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024

## ஒருங்கிணைப்பாளர்கள்

1. திட்டத்திற்கான ஒட்டுமொத்த ஒருங்கிணைப்பு, சென்னை நகரில் நடக்கும் நிகழ்வுகளில் நிகழ்விட ஒருங்கிணைப்பு - மா. செல்வசிவகுருநாதன் (பேச்சு) 18:29, 20 மார்ச்சு 2024 (UTC)
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024

## நிகழ்வு

1. விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை
# இலித்தியம் தாண்டலேட்டு

**இலித்தியம் தாண்டலேட்டு** (*Lithium tantalate*) என்பது LiTaO<sub>3</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இந்த உப்பு எதிரிணைக் காந்தப்பண்பு கொண்டதாகவும் நீரில் கரையாத பண்பையும் கொண்டுள்ளது. இலித்தியம் தாண்டலேட்டு பெரோவ்சிகைட்டு கட்டமைப்பை ஏற்றுக் கொண்டுள்ளது. ஒளியியல் பண்புகளை கொண்டுள்ள இலித்தியம் தாண்டலேட்டு அழுத்தமின் விளைவு மற்றும் வெப்பமின் விளைவு பண்புகளையும் கொண்டிருப்பதால், நேரியல் அல்லாத ஒளியியல், செயலற்ற அகச்சிவப்பு உணரிகள் போன்ற இயக்கக் காணிகள், டெட்ரா எர்ட்சு மின்காந்த அலைகள் உருவாக்கம் மற்றும் கண்டறிதல், மேற்பரப்பு ஒலி அலை பயன்பாடுகள், கைபேசிகள் ஆகியவற்றிற்கு இச்சேர்மம் மதிப்புமிக்கதாக அமைகிறது. மேலும் இந்த சேர்மம் பற்றி வணிக ஆதாரங்களில் இருந்து கணிசமான தகவல்கள் கிடைக்கின்றன.
# இலித்தியம் தாண்டலேட்டு

## பயன்

இலித்தியம் தாண்டலேட்டு சேர்மம் அகச்சிவப்பு நிறமாலை ஒளிமானிகளில் ஒரு நிலையான கண்டறிதல் உறுப்பு ஆகும்.
ஓர் இலித்தியம் தாண்டலேட்டு படிகத்தைப் பயன்படுத்தி வெப்பமின் விளைவு உருகுதல் பிணைவு நிரூபிக்கப்பட்டுள்ளது. தீவிர வெப்பம் அல்லது அழுத்தம் இல்லாமல் அணுக்கரு இணைவு மூலம் ஈலியம்-3 மற்றும் நியூட்ரான்களின் ஒரு சிறிய இளக்கி உற்பத்தியின் விளைவாக இது டியூட்டீரியம் அணுக்கருக்களின் கற்றைகளை உருவாக்கி முடுக்கிவிடுவதற்கு போதுமான அளவு மின்னூட்டத்தை உருவாக்குகிறது.  
வெப்பமின் விளைவு கொண்ட LiTaO<sub>3</sub> படிகங்களின் நேர்மின் மற்றும் எதிர்மின் சுமைகளுக்கு இடையே நீர் உறையும் போது வேறுபாடு காணப்பட்டது.
# இரஞ்சனி கெபார்

**இரஞ்சனி கெபாபர்** (*Ranjani Hebbar*)(1981-9 சூன் 2013) ஓர் இந்தியக் கருநாடக இசைப் பாடகர் ஆவார். இப்போது இவரது இரண்டு சீடர்கள், வித்து  
வான் அர்ச்சனா மற்றும் வித்துவான் சமன்வி இரஞ்சனியின் பாதையைப் பின்பற்றி இசையைப் பரப்புகிறார்கள்.
# இரஞ்சனி கெபார்

## இளமை

இரஞ்சனி கெபார் உடுப்பியில் தாவரவியல் பேராசிரியரான அரவிந்த் கெபாருக்கும் வசந்த இலட்சுமிக்கும் மகளாகப் பிறந்தார். இவர் தனது பெற்றோர் மற்றும் மாதூர் பாலசுப்ரமணியம் ஆகியோரிடம் இசையைக் கற்கத் தொடங்கி எஸ். சௌம்யா மற்றும் சௌமியாவின் தந்தை சீனிவாசனின் முதல் சீடரானார். செங்கல்பட்டு ரங்கநாதனிடம் தொடர்ந்து படித்து, சென்னைப் பல்கலைக்கழகத்தில் கருநாடக இசையில் முதுகலைப் பட்டம் பெற்றார். இரஞ்சனி மென்பொருள் பொறியாளரான குரு பிரசாத்தை மணந்தார்.
# இரஞ்சனி கெபார்

## தொழில்

அனைத்திந்திய வானொலி முதல் தரக் கலைஞராக இருந்த இவர், தேசிய தொலைக்காட்சி உட்படத் தென்னிந்தியாவில் பல மேடைகளில் நிகழ்ச்சிகளை நிகழ்த்தியுள்ளார்.
# இரஞ்சனி கெபார்

## இறப்பு

இரஞ்சனி கெபர் புற்றுநோயால் 9 சூன் 2013 அன்று மணிப்பாலில் உள்ள கே. எம். சி. மருத்துவமனையில் இறந்தார்.
# இரஞ்சனி கெபார்

## விருதுகள் மற்றும் பட்டங்கள்

- கல்கி விருது
- இசாய் சுதார்
- ம. ச. சுப்புலட்சுமி உதவித்தொகை
# மாலினி ராஜூர்கார்

**மாலினி ராஜுர்கர்** (*Malini Rajurkar*-8 சனவரி 1941-6 செப்டம்பர் 2023) ஓர் இந்திப் பாடகர். இவர் குவாலியர் கரானா எனும் இந்துஸ்தானி இசைப் பாரம்பரிய பாடகர்.
# மாலினி ராஜூர்கார்

## இளமை

மாலினி ராஜுர்கர் இந்தியாவின் ராஜஸ்தான் மாநிலத்தில் பிறந்து வளர்ந்தார். அஜ்மீரில் உள்ள சாவித்திரி பெண்கள் உயர்நிலைப் பள்ளி மற்றும் கல்லூரியில் மூன்று ஆண்டுகள் கணித ஆசிரியராக இருந்துள்ளார். இங்கு இவர் இதே பாடத்தில் பட்டம் பெற்றவர் என்பது குறிப்பிடத்தக்கது. தனக்குக் கிடைத்த மூன்று ஆண்டு உதவித்தொகையைப் பயன்படுத்தி, அஜ்மீர் இசைக் கல்லூரியில் சங்கீத நிபுனை முடித்து, கோவிந்திராவ் ராஜுர்கர் மற்றும் அவரது மருமகன் ஆகியோரின் வழிகாட்டுதலின் கீழ் இசையைப் படித்தார். வசுந்தராவ் ராஜூர்கரை மாலினி மணந்தார்.
# மாலினி ராஜூர்கார்

## நடிப்பு

மாலினி இந்தியாவின் முக்கிய இசை விழாக்களில் நிகழ்த்தினார். இதில் *குணிதாசு சம்மேளன்* (மும்பை), *தான்சென் சமோராக்* (குவாலியர்), *சவாய் கந்தர்வ விழா* (புனே), மற்றும் *சங்கர் லால் விழா* (தில்லி) குறிப்பிடத்தக்கன.  
மாலினி குறிப்பாகத் தப்பா மற்றும் தாரானா வகையின் மீதான தனது திறமையினை செலுத்தினார். இவர் மெல்லிசையிலும் பாட வல்லவர். இவரது மராத்தி *நாட்டியகீதே,* *பாண்டு-நிருபதி ஜனக் ஜயா*, *நரவர் கிருஷ்ணாசமான்*, *யா பவனில் கீத் புராணே* பாடல்கள் பிரபலமாக உள்ளன.
# மாலினி ராஜூர்கார்

## இறப்பு

ராஜூர்கர் 6 செப்டம்பர் 2023 அன்று தனது 82வது வயதில் ஐதராபாத்தில் காலமானார்.
# மாலினி ராஜூர்கார்

## விருதுகள்

- சங்கீத நாடக அகாதமி விருது 2001
# சிவப்புப் பன்றிக்களை

**சிவப்புப் பன்றிக்களை** (தாவரவியல் பெயர்: *Amaranthus cruentus*, ஆங்கிலம்: *blood amaranth*, *red amaranth*, *purple amaranth*, *prince's feather*, *Mexican grain amaranth*) என்பது பூக்கும் தாவரமாகும். இது “அமராந்தேசியே” என்ற குடும்பத்தின் கீழ் வகைப் படுத்தப்பட்டுள்ளது. இக்குடும்பத்தில் மொத்தம் 184 பேரினங்கள் உள்ளன. அதிலுள்ள பேரினமான “பன்றிக்களை” என்பதில் 95 இனங்கள் உள்ளன. அவற்றில் ஒரு இனமாக, இதன் பெயர் ஏற்றுக் கொள்ளப்பட்டுள்ளது. இந்த தாவரயினத்தினை கண்டறிந்தவர் ‘கரோலஸ் லின்னேயஸ் ஆவார். இவ்வினத்திற்கு, 46 வேறுபெயர்கள் உள்ளதாகத் தெரிவிக்கப்பட்டுள்ளது.
# சிவப்புப் பன்றிக்களை

## வாழிடம்

இதன் வாழிடங்களை இருவகையாகப் பிரிக்கலாம். 1. பிறப்பிடம், 2. அறிமுக இடம்.  
**பிறப்பிடங்கள்**: இந்த இடங்களின் அகணியத் தாவரமாக இத்தாவரயினம் இருக்கிறது. மெக்சிக்கோ முதல் நிக்கராகுவா வரை வாழ்கிறது. இது வருடம் முழுவதும் வளரும் இயல்புடையது. இருப்பினும், வெப்ப வலயம் பகுதிகளின் வறண்ட காலங்களில் இதன் பெரும்பகுதி காய்ந்து காணப்படுகிறது.  
**அறிமுக இடங்கள்**: ஏறத்தாழ ஐந்து கண்டங்களிலும் இது அறிமுகத் தாவரமாகவும் உள்ளது. ஆப்கானித்தான், அலபாமா, அல்பேனியா, அல்சீரியா, Altay, அமுர் ஆறு, அர்கெந்தீனா, அரிசோனா, அசாம், வங்காளதேசம், பெல்ஜியம், பிரான்சு, ஜெர்மனி, ஈரான், யப்பான், கசக்கஸ்தான், லிபியா, நைஜீரியா, பாக்கித்தான், பென்சில்வேனியா, உருவாண்டா, சார்தீனியா, சவூதி அரேபியா, சுவீடன், சுவிட்சர்லாந்து, தஜிகிஸ்தான், தைவான், தன்சானியா, வியட்நாம், யெமன், யுகோசுலாவியா, சாம்பியா, சாயிர்
# சிவப்புப் பன்றிக்களை

## வளரியல்பு

இது இரண்டு மீட்டர் (6 அடி) உயரம் வரை வளரும் இயல்புடையது. கேரளம்|கேரளாவில் உள்ள வயநாடு, அதைவிட அதிகம் வளர்ந்துள்ளதாகத் தெரிவிக்கப்படுகிறது. பெரும்பாலும் பூக்கள் சிவப்பு நிறத்தில் காணப்படுகின்றன. காட்டில் வளரும் இச்செடிகளின் விதைகள் கருப்பாக இருக்கும். பண்ணைகளில் உற்பத்தி செய்யப்படும் விதைகள் வெள்ளையாக இருக்கும்.
# சிவப்புப் பன்றிக்களை

## பயன்கள்

- இதன் விதைகளை, பருப்பு வகைகள் போல, சமையலுக்குப் பயன்படுத்துவர். சோளப்பொரி போல பொரித்தும் உண்பர். பன்றி இறைச்சியுடன் சமைத்தும் உண்பர். இதில் தின்பண்டமும் (*alegría*) செய்வர். . பசளி போல இலைகளையும் பயன்படுத்துவர். விதைகளை முளைக்கட்டியும் உண்பர். இமாலச்சலப் பிரதேசத்தில் உள்ள கின்னௌர் மாவட்டம் இதனை, பாயசம் போல சமைத்துன்பர்.
-
# பகுப்பு:CS1 maint: others

This is a tracking category for CS1 citations that use without also using or or any of their aliases.
is provided to record (secondary) contributors to the cited source. Articles are listed in this category when Module:Citation/CS1 identifies a template that does not identify primary contributors. Pages in this category should only be added by Module:Citation/CS1.
# கவிதா பட்வால்

**கவிதா பட்வால் துல்புலே** (*Kavita Paudwal* - பிறப்பு 1974), ஓர் இந்தியப் பாடகி ஆவார். பஜன் எனப்படும் பக்தி பாடல்கள்பாடுவதில் பெயர் பெற்ற இவர், *காயத்ரி மந்திரம்*, *கிருஷ்ணர், லக்ஷ்மி* மற்றும் *அம்ருத்வனி* உட்பட சுமார் 40 இசை ஆல்பங்களை வெளியிட்டுள்ளார். இவர், 1995ஆம் ஆண்டு முதல் பக்திப் பாடல்களைப் பாடி வருகிறார். *ஹையா* (1995), *மிர்ச் மசாலா* (1996), மற்றும் *ஜூலி ஐ லவ் யூ* போன்ற பிரபலமான பாடல்களுக்கு இவர் குரல் கொடுத்துள்ளார். மேலும், இவர், பல பாலிவுட் படங்களுக்கு பின்னணி பாடியுள்ளார். அவற்றில், *தோஃபா* (1984), *ஜூனூன்* (1992), *பூல் பேன் பத்தர்* (1998), *பாவனா* (1984), மற்றும் *அங்கரே* (1998) ஆகிய திரைப்படங்கள் அடங்கும்.  
இவர் முக்கியமாக இந்தி மொழித் திரைப்படங்கள் மற்றும் இசை ஆல்பங்களில் பாடுகிறார். தமிழ், தெலுங்கு, பெங்காலி, கன்னடம், மராத்தி, குசராத்தி, நேபாளி, மலையாளம், ஒரியா, போஜ்புரி மற்றும் பிற இந்திய மொழிகளிலும் பாடியுள்ளார்.
# கவிதா பட்வால்

## இளமையும் கல்வியும்

கவிதா பட்வால் மும்பையில் உள்ள நர்சி மோஞ்சி வணிகவியல் மற்றும் பொருளாதாரக் கல்லூரியில் வணிகப் பட்டம் பெற்றவர். நியூயார்க் பல்கலைக்கழகத்தின் டிஷ் ஸ்கூல் ஆஃப் ஆர்ட்ஸில் ஊடாடும் ஊடகத்தில் முதுகலைப் பட்டத்தை முடித்தார். அவர் இந்துஸ்தானி பாரம்பரிய இசையில் பண்டிதரான ஜியால் வசந்த் மற்றும் சுரேஷ் வாட்கர் ஆகியோரிடமும், இவரது பெற்றோர் அருண் பட்வால் மற்றும் அனுராதா பட்வால் ஆகியோரிடமும் பயிற்சி பெற்றார்.
# கவிதா பட்வால்

## தனிப்பட்ட வாழ்க்கை

இவர் அனுராதா பாட்வால் மற்றும் அருண் பட்வால் ஆகியோரின் மகள் ஆவார்.
# பக்திப் பாடல்

**பக்தி பாடல்** (*Devotional song*) என்பது மத அனுஷ்டானங்கள் மற்றும் சடங்குகளுடன் குறித்த பாடலாகும். பாரம்பரியமாகப் பக்தி இசை இந்து இசை, யூத இசை, புத்த இசை, இசுலாமிய இசை மற்றும் கிறித்தவ இசை ஆகியவற்றின் ஒரு பகுதியாக இருந்து வருகிறது.  
ஒவ்வொரு பெரிய மதமும் பக்தி பாடல்களுடன் அதன் பாரம்பரியத்தைக் கொண்டுள்ளது. கிறித்துவத்தில், உரோமன் கத்தோலிக்கம், லூதரனிசம், கிழக்கு மரபுவழி திருச்சபை, உருசிய மரபுவழித் திருச்சபை மற்றும் பிறவற்றின் வழிபாட்டு முறைகளின் ஒரு பகுதியாகப் பக்தி பாடல்கள் உள்ளன. ஒரு பக்தி பாடல் என்பது பிரார்த்தனையின் ஒரு பகுதியாகும். இந்த சூழல்களில் அலங்காரம் அல்ல. சீர்திருத்தப் பாரம்பரியத்திற்குள், திருச்சபை இசை பொதுவாகப் பரபரப்பாக விவாதிக்கப்பட்டது. சில பியூரிடன்கள் அனைத்து ஆபரணங்களையும் எதிர்த்தனர். பாடகர்கள், பாடல்கள் மற்றும் வழிபாட்டு முறைகள் நிராகரிக்கப்பட்டதால், பக்திகளை ஒழிக்க முயன்றனர்.  
கிழக்கு மற்றும் அருகிலுள்ள கிழக்கு மதங்களில், பக்தி வழிபாடுகள் கூட்டுப் பிரார்த்தனை மற்றும் தியானமாகச் செயல்பட முடியும். பயிற்சியாளர்களுக்கு ஒரு மாய அனுபவத்தை வழங்குவதற்காக நீண்ட காலத்திற்கு நீடித்திருக்கும் குறிப்பிட்ட தாளங்களில் இவை பாடப்படுகின்றன. இந்து இசையில், பக்தி இயக்கம், பஜனைகள், கீர்த்தனை மற்றும் ஆரத்தி போன்ற வடிவங்களை எடுக்கிறது.
# பக்திப் பாடல்

## பக்தி இசையின் வகைகள்

- பஜனை ஒரு இந்து அல்லது சீக்கிய பக்தி.
- போர்கித் ஒரு அசாமிய போர்கீதம்.
- கவ்வாலி சூபிக்களின் பக்தி இசை, இசுலாம் மாய பாரம்பரியம்.
- குன்லா பஜன்
- தபா இசை
- சூஃபி இசை
- சியாமா சங்கீதம்
- கீர்த்தனை
# அல்தியா

**அல்தியா** (தாவரவியல் பெயர்: *Althaea*) என்பது மால்வேசியே (*Malvaceae*) என்ற பூக்கும் தாவரக் குடும்பத்தின் 246 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர் கரோலசு இலின்னேயசு ஆவார். இவரை , **L.** என்ற தாவரவியல் பன்னாட்டு பெயர் சுருக்கத்தால் குறிப்பிட வேண்டும். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது. இப்பேரினத்தின் வாழ்விடங்கள் நடுநிலக் கடல், ஐரோப்பா முதல் சைபீரியா, பாக்கித்தான் வரை உள்ளன.
# அல்தியா

## இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 9 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  
1. Althaea armeniaca
1. Althaea bertramii
1. Althaea cannabina
1. Althaea hiri
1. Althaea hiri
1. Althaea oppenheimii
1. Althaea × pavisii
1. Althaea taurinensis
1. Althaea villosa
1. Althaea vranjensis
# அர்ச்சனா கௌதம்

**அர்ச்சனா கௌதம்** (Archana Gautam) (பிறப்பு 1994 அல்லது 1995) ஓர் இந்திய நடிகை, அரசியல்வாதி மற்றும் வடிவழகி ஆவார். இவர் *மிஸ் உத்தரபிரதேசம் 2014*, *மிஸ்* *பிகினி இந்தியா* 2018 போன்ற பட்டங்களை வென்றவர் ஆவார். *மிஸ் காஸ்மோஸ் வேர்ல்ட்* 2018 இல் இந்தியாவைப் பிரதிநிதித்துவப்படுத்தினார், மேலும் 2018 ஆம் ஆண்டின் மிகவும் திறமை வாய்ந்த துணைப் பட்டத்தை வென்றார். மெய் நிகழ்வுகளில் பங்கேற்றமைக்காக அவர் அறியப்படுகிறார் *பிக் பாஸ் 16* என்ற நிகழ்ச்சியில் பங்குபெற்றார். இந்நிகழ்வில் அவர் மூன்றாவது இரண்டாம் நிலைத் தேர்வராக உருவெடுத்தார்.
# அர்ச்சனா கௌதம்

## தொடக்க கால வாழ்க்கை

இவர் உத்தரபிரதேசத்தின் மீரட்டில் ஒரு தலித் குடும்பத்தில் பிறந்தார். இவருக்கு இவரைனனனனன விட தம்பி ஒருவர் இருக்கிறார். அவர் தனது நகரத்தில் வெகுஜன தகவல்தொடர்புகளில் தனது படிப்பை முடித்துள்ளார்.  
2014 ஆம் ஆண்டில் *மிஸ் உத்தரப்பிரதேசம்* என்ற பட்டத்தை வென்றார். *மிஸ் பிகினி இந்தியா* 2018 ஐ வென்றுள்ளார் மற்றும் மிஸ் பிகினி யுனிவர்ஸ் 2018 இல் இந்தியாவை பிரதிநிதித்துவப்படுத்தியுள்ளார். மலேசியாவில் நடைபெற்ற *மிஸ் காஸ்மோஸ் 2018* இல் இந்தியாவைப் பிரதிநிதித்துவப்படுத்தி, மோஸ்ட் டாலண்ட் 2018 என்ற துணைப் பட்டத்தையும் வென்றார் கௌதம்.  
2022 முதல் பிப்ரவரி 2023 வரை, கலர்ஸ் டிவியின் மெய் நிகழ்ச்சியான *பிக் பாஸ் 16* இல் பங்கேற்பாளராகக் காணப்பட்டார், அங்கு அவர் 3 வது இரண்டாம் நிலைத் தேர்வர் ஆனார். அடுத்து அவர் சண்டை அடிப்படையிலான மெய் நிகழ்ச்சியான *ஃபியர் ஃபேக்டர்ஃ கத்ரோன் கே கிலாடி 13* இல் பங்கேற்றார்.
# அர்ச்சனா கௌதம்

## அரசியல் வாழ்க்கை

நவம்பர் 2021 இல் இந்திய தேசிய காங்கிரசில் சேர்ந்தார் மற்றும் 2022 உத்தரபிரதேச சட்டமன்றத் தேர்தலில் அஸ்தினாபூர் (சட்டமன்றத் தொகுதி) இலிருந்து போட்டியிடும் வாய்ப்பைப் பெற்றார். இந்தத் தொகுதியிலிருந்து போட்டியிட்ட 8 வேட்பாளர்களில் இவரும் ஒருவர். பாஜக வேட்பாளர் தினேஷ் கதிக் என்பவரிடம் தோல்வியடைந்தார், அவர் 107587 வாக்குகளை வென்றார், கௌதம் 1,519 வாக்குகளை மட்டுமே பெற்றார்.  
2023 ஆம் ஆண்டில், மக்களவை பெண்கள் இடஒதுக்கீடு மசோதாவின் பின்னணியில் மல்லிகார்ஜுன கார்கே மற்றும் பிரியங்கா காந்தி ஆகியோரை வாழ்த்த புதுதில்லியில் உள்ள இந்திய தேசிய காங்கிரஸ் அலுவலகத்திற்குள் நுழைய முயன்றபோது கௌதம் தனது தந்தையுடன் தாக்கப்பட்டார். பிரியங்கா காந்தியின் தனிப்பட்ட உதவியாளர் சந்தீப் குமார் தனக்கு கொலை மிரட்டல் விடுத்ததாக கௌதம் குற்றம் சாட்டினார். காங்கிரஸ் கட்சி அலுவலகத்தின் பெண் ஊழியர் தன்னை உடல் ரீதியாக தாக்கியதாகவும், தனது உயிரைக் காப்பாற்றுவதற்காக அங்கிருந்து தப்பிக்க வேண்டியிருந்தது என்றும் அவர் குற்றம் சாட்டினார். தந்தை மற்றும் அவருடன் அவரது ஓட்டுநரும் தாக்கப்பட்டதாக தெரிவிக்கப்பட்டது.